《腊月同友寻梅道上登天秀岩和薛中丞叶太傅刻石原韵 其一》
清代·季麒光

此日閒寻最上峰，几盘苍藓隐芙蓉。呼僧细读云边字，忏佛重陈海外踪。

当岭夕阳千树合，匝城烟火万家封。自怜尘迹多潦倒，消息江梅已早逢。

作者简介：清江苏无锡人，字圣昭，号蓉洲，榜姓郑。康熙十五年进士。初任福建闽清县，二十三年，调诸罗县。时台湾初设府、县，凡百草创，麒光条议详明，创立规制。所作文章，述郑氏后期事颇备。有《蓉洲诗文稿》。